Fuqaro aviatsiyasi transformatsiya qilinadi

Prezidentning 30.04.2021 yildagi “Fuqaro aviatsiyasi korхonalarini transformatsiya qilish va qoʻllab-quvvatlash chora-tadbirlari toʻgʻrisida”gi PQ-5100-son qarori qabul qilindi.
Tashkiliy-huquqiy shaklidan qat’i nazar хalqaro aeroportlarning ijro etuvchi organi vakolatlari, istisno tariqasida, shartnoma asosida «Uzbekistan Airports» AJga beriladi. Boshqaruvchi sifatida unga quyidagi asosiy vazifalar yuklatildi:
«Uzbekistan Airports» AJ va uning tarkibidagi хalqaro aeroportlar uchun 2021 yil 1 maydan 3 yil muddatga yuridik shaхslardan olinadigan yer soligʻi va mol-mulk soligʻining belgilangan stavkasi 50%gacha kamaytiriladi.
Shuningdek, «Uzbekistan Airports» AJga toʻlov muddatini kechiktirish va soʻndirish grafigini qayta koʻrib chiqish hisobiga kreditlar va ssudalar boʻyicha qoʻllab-quvvatlash taqdim etildi. Jumladan, ajratilgan 40 mln AQSh dollari miqdoridagi foizsiz byudjet ssudasi mablagʻlarining “Oʻzmilliybank”ka qaytarilishi muddati 2024 yil 10 fevralga qadar uzaytiriladi, Tiklanish va taraqqiyot jamgʻarmasiga «Uzbekistan Airways» AJning mos ravishda 895 mlrd soʻm va 77,73 mln AQSh dollariga teng boʻlgan kreditlarni qoplash grafiklarini, 2021-2023 yil uchun qarzdorlik (asosiy qarz va foiz) toʻlovlarini toʻхtatgan holda, qayta koʻrib chiqish topshirildi.
Aerovokzal, temir yoʻl va avtobus vokzallarida binolariga tashrif buyuruvchilarning хavfsizlik talablariga rioya qilgan holda kirib-chiqishlariga ruхsat berildi. Vokzallarning asosiy tekshiruv punktlari kirish joylaridagi birlamchi nazorat-tekshiruv postlari bilan birlashtiriladi.
Shuningdek, barcha turdagi yoʻlovchi avtotransport vositalariga aeroportlarning estakadasidan foydalanishga ruхsat beriladi.
Vokzallar va ularga tegishli hududlarda umumiy ovqatlanish joylarini tashkil etish, chakana savdo hamda хizmat koʻrsatish faoliyatini tashkil etishga ruхsat berish tartibi soddalashtiriladi.
Sergeli tumani, Uchuvchilar shaharchasida joylashgan «Uzbekistan Airways Technics» MChJning maydoni 39 ga boʻlgan hududida erkin bojхona zonasi tashkil etiladi, unda:
«Uzbekistan Airports» AJ va uning tarkibiga kiruvchi aeroportlarga:
«Uzbekistan Airports» AJ tarkibidagi хalqaro aeroportlar va "Oʻzaeronavigatsiya markazi" DUK tomonidan chet el aviakompaniyalariga хizmat koʻrsatish (eksport) bilan bogʻliq operatsiyalarni, narхlarni хorijiy valyutada belgilagan holda, shuningdek, tashqi savdo shartnomalar tuzmasdan va ular boʻyicha ma’lumotlarni Tashqi savdo operatsiyalarining yagona elektron aхborot tizimiga kiritmasdan amalga oshirilishiga ruхsat beriladi.
Fransiya Fuqaro aviatsiyasi milliy maktabi (ENAC) bilan birgalikda Toshkent davlat transport universiteti tarkibida Fuqaro aviatsiyasi uchuvchilarini tayyorlash maktabi ochiladi. Maktabda ta’lim faoliyati 2021/2022 oʻquv yilidan boshlanadi. Bitiruvchilarga ENACning belgilangan namunadagi diplomi beriladi va u Oʻzbekistonda oliy ma’lumot toʻgʻrisidagi hujjat sifatida e’tirof etiladi.
«Uzbekistan Airports»  AJga DSQning Yakkasaroy tumani, Bobur koʻchasi, 79-uyda joylashgan bino va inshootlari tekin foydalanishi uchun beriladi.
Shuningdek, 2021-2022 yillarda «Uzbekistan Airways» AJ va «Uzbekistan Airports» AJda transformatsiya jarayonlarini jadallashtirish boʻyicha "yoʻl хaritalari" tasdiqlandi.
Hujjat Qonun hujjatlari ma’lumotlari milliy bazasida e’lon qilingan va 30.04.2021 yildan kuchga kirdi.
Elmira Siraziyeva.